Kapadasan Dagiti Gistay Natay—Ania a Talaga ti Kaipapananna?
Sungbat ti Biblia
Adu kadagiti gistay natay ti mangibaga a naisinada kano iti bagida wenno nakakitada iti naraniag a lawag wenno nakakitada iti nagpintas a lugar. ‘Ipapan ti dadduma a daytoy a naisangsangayan a kapadasan ket pannakakita iti sabali a disso’ kuna ti libro a Recollections of Death. Nupay awan ti kasta a pasamak a dakamaten ti Biblia, naglaon met dayta iti nagpateg a kinapudno a mangipakita a dagitoy ket saan a sirmata maipapan iti sabali a biag.
Awan puot dagiti natay.
Kuna ti Biblia a dagiti natay “saanda a pulos sipapanunot iti aniaman.” (Eclesiastes 9:5) No mataytayo, ditay mapan iti sabali a biag, no di ket awantayon. Ti sursuro nga addaantayo iti saan a matay a kararua nga agtultuloy nga agbiag kalpasan ti ipapatay ti bagi ket saan a nagtaud iti Biblia. (Ezequiel 18:4) Gapuna, aniaman a pakalaglagipan dagiti gistay matay ket saan a panangsirpat iti langit, impierno, wenno sabali a biag.
Ania ti kuna ni Lazaro maipapan iti kasasaad dagiti natay?
Ti salaysay ti Biblia maipapan ken Lazaro deskribirenna ti aktual a mapasamak no matay ti tao: Pinagungar ni Jesus kalpasan ti uppat nga aldaw. (Juan 11:38-
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn